ΚΟΙΝΗ ΘΕΣΗ (ΕΚ) αριθ. 44/98 που καθορίστηκε από το Συμβούλιο στις 29 Ιουνίου 1998 για την έκδοση της απόφασης 98/. . ./ΕΚ του Συμβούλιου, της . . ., για τη προώθηση ευρωπαϊκών περιόδων εναλλασσόμενης κατάρτισης, περιλαμβανομένης της μαθητείας (98/C 262/04)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 127,

την πρόταση της Επιτροπής (1),

τη γνώμη της Οικονομικής και Κοινωνικής Επιτροπής (2),

Αποφασίζοντας σύμφωνα με τη διαδικασία του άρθρου 189 Γ της συνθήκης (3),

Εκτιμώντας:

(1) ότι η συνθήκη αναθέτει στην Κοινότητα την ευθύνη να εφαρμόζει πολιτική επαγγελματικής εκπαίδευσης η οποία να στηρίζει και να συμπληρώνει τις δράσεις των κρατών μελών - σεβόμενη ταυτόχρονα πλήρως την αρμοδιότητα των κρατών μελών - διευκολύνοντας ιδίως την κινητικότητα των επαιδευόμενων και αποκλείοντας κάθε εναρμόνιση των νομοθετικών και κανονιστικών διατάξεων των κρατών μελών 7

(2) ότι το Συμβούλιο, με την απόφασή του 63/266/ΕΟΚ (4), έχει ορίσει τις γενικές αρχές και έχει καθορίσει ορισμένους θεμελιώδεις στόχους για την εφαρμογή κοινής πολιτικής επαγγελματικής κατάρτισης 7 ότι, με την απόφασή του 94/819/ΕΚ (5), ενέκρινε το πρόγραμμα δράσης Leonardo da Vinci σχετικά με την εφαρμογή πολιτικής της Ευρωπαϊκής Κοινότητας για την επαγγελματική κατάρτιση 7

(3) ότι το Ευρωπαϊκό Συμβούλιο της Φλωρεντίας ζήτησε από την Επιτροπή να αναλάβει μελέτη σχετικά με το ρόλο της μαθητείας στη δημιουργία θέσεων εργασίας 7 ότι ο σημαντικός ρόλος της μαθητείας επισημάνθηκε από την Επιτροπή στην ανακοίνωσή της «Η προώθηση της μαθητείας στην Ευρώπη» 7

(4) ότι το ψήφισμα του Συμβουλίου της 18ης Δεκεμβρίου 1979 σχετικά με την εναλλασσόμενη κατάρτιση των νέων (6) συνιστά στα κράτη μέλη να προωθήσουν την ανάπτυξη αποτελεσματικών σχέσεων μεταξύ της κατάρτισης και της εμπειρίας στο χώρο εργασίας 7

(5) ότι το ψήφισμα του Συμβουλίου της 15ης Ιουλίου 1996 (7) καλεί τα κράτη μέλη να προωθήσουν τη διαφάνεια των πιστοποιητικών επαγγελματικής κατάρτισης 7

(6) ότι τα συμπεράσματα που εγκρίθηκαν από το Συμβούλιο της 6ης Μαΐου 1996 (8) σχετικά με το Λευκό Βιβλίο της Επιτροπής «Διδασκαλία και μάθηση: προς την κοινωνία της γνώσης» δίνουν έμφαση στην αναγκαία συνεργασία σχολείου και επιχείρησης 7 ότι «οι κατευθυντήριες γραμμές για την απασχόληση το 1998», που επισυνάπτονται στο ψήφισμα του Συμβουλίου που εκδόθηκε στις 15 Δεκεμβρίου 1997 (9), ζητούν από τα κράτη μέλη να βελτιώσουν τις προοπτικές απασχόλησης για τους νέους, προσφέροντάς τους ειδικεύσεις που ανταποκρίνονται στις απαιτήσεις της αγοράς 7 ότι, στο πλαίσιο αυτό, το Συμβούλιο καλεί τα κράτη μέλη, ενδεχομένως, να θεσπίσουν ή να αναπτύξουν συστήματα μαθητείας 7

(7) ότι το ίδρυμα κατάρτισης, αφενός, και η επιχείρηση, αφετέρου, μπορούν να αποτελέσουν συμπληρωματικούς χώρους απόκτησης γενικών, τεχνικών, κοινωνικών και προσωπικών γνώσεων και ικανοτήτων 7 ότι, με την προοπτική αυτή, η εναλλασσόμενη κατάρτιση, περιλαμβανομένης της μαθητείας, συμβάλλει σημαντικά στην καλύτερη κοινωνική και επαγγελματική ένταξη στον ενεργό βίο και στην αγορά εργασίας 7 ότι μπορεί να καλύπτει διάφορες κατηγορίες ατόμων και διάφορα επίπεδα εκπαίδευσης και κατάρτισης, συμπεριλαμβανομένης της τριτοβάθμιας εκπαίδευσης 7

(8) ότι το ψήφισμα του Συμβουλίου της 5ης Δεκεμβρίου 1994 (10) σχετικά με την ποιότητα και την ελκυστικότητα της επαγγελματικής εκπαίδευσης και κατάρτισης, υπογραμμίζει τη σημασία της εναλλασσόμενης κατάρτισης και την αναγκαία εντατικοποίηση των περιόδων επαγγελματικής κατάρτισης σε άλλα κράτη μέλη, καθώς και την ενσωμάτωση των περιόδων αυτών στα εθνικά συστήματα επαγγελματικής κατάρτισης 7

(9) ότι, για την προώθηση μιας τέτοιας κινητικότητας, είναι ευκταίο να καταρτιστεί ένα έγγραφο αποκαλούμενο «Ευρωπαϊκό βιβλιάριο κατάρτισης (Europass - Κατάρτιση)», το οποίο θα πιστοποιεί, σε κοινοτικό επίπεδο, την ή τις περιόδους κατάρτισης σε άλλο κράτος μέλος 7

(10) ότι έχει σημασία να εξασφαλίζεται η ποιότητα αυτών των περιόδων διασυνοριακής κινητικότητας 7 ότι τα κράτη μέλη έχουν ιδιαίτερη ευθύνη στον τομέα αυτό 7 ότι η Επιτροπή, σε στενή συνεργασία με τα κράτη μέλη, θα πρέπει να θέσει σε εφαρμογή ένα σύστημα αμοιβαίας πληροφόρησης και συντονισμού των δραστηριοτήτων και των μηχανισμών που έχουν καταρτίσει τα κράτη μέλη για την εφαρμογή της παρούσας απόφασης 7

(11) ότι το έκτακτο Ευρωπαϊκό Συμβούλιο του Λουξεμβούργου, που ήταν αφιερωμένο στην απασχόληση, αναγνώρισε τον αποφασιστικό ρόλο των μικρομεσαίων επιχειρήσεων όσον αφορά τη δημουργία βιώσιμων θέσεων απασχόλησης 7

(12) ότι η εναλλασσόμενη κατάρτιση, περιλαμβανομένης της μαθητείας, στο πλαίσιο των πολύ μικρών επιχειρήσεων, των μικρομεσαίων επιχειρήσεων και στον τομέα της βιοτεχνίας, συνιστά ένα σημαντικό εργαλείο επαγγελματικής ένταξης 7 ότι θα πρέπει να ληφθούν υπόψη οι ειδικές ανάγκες τους στον τομέα αυτό 7

(13) ότι το υπό κατάρτιση άτομο θα πρέπει να ενημερώνεται επαρκώς όσον αφορά τις σχετικές διατάξεις που ισχύουν στο κράτος μέλος υποδοχής 7

(14) ότι ο κοινοτικός χάρτης των θεμελιωδών κοινωνικών δικαιωμάτων των εργαζομένων αναγνωρίζει τη σημασία της καταπολέμησης των διακρίσεων υπό οιαδήποτε μορφή, ιδίως αυτών που βασίζονται στο φύλο, το χρώμα, τη φυλή, τα φρονήματα και τις θρησκευτικές πεποιθήσεις 7

(15) ότι το Συμβούλιο, στο ψήφισμά του της 30ής Ιουνίου 1993, για την πρόσβαση στη συνεχή επαγγελματική κατάρτιση (11), ενθαρρύνει την πρόσβαση των γυναικών και την πραγματική συμμετοχή τους στη συνεχή επαγγελματική κατάρτιση 7 ότι, συνεπώς, θα πρέπει να ληφθεί μέριμνα για την προώθηση της ισότητας των ευκαιριών όσον αφορά τη συμμετοχή στις «ευρωπαϊκές περιόδους κατάρτισης» 7 ότι, για το σκοπό αυτό, πρέπει να ληφθούν κατάλληλα μέτρα 7

(16) ότι η Επιτροπή καλείται να μεριμνά, σε συνεργασία με τα κράτη μέλη, για τη συνολική συνοχή μεταξύ της εφαρμογής της παρούσας απόφασης και των κοινοτικών προγραμμάτων και πρωτοβουλιών στον τομέα της εκπαίδευσης, της επαγγελματικής κατάρτισης και της νεότητας 7

(17) ότι έχει σημασία να εξασφαλίζεται η αδιάλειπτη παρακολούθηση της εφαρμογής της 7 ότι, κατά συνέπεια, η Επιτροπή καλείται να υποβάλει έκθεση στο Ευρωπαϊκό Κοινοβούλιο, το Συμβούλιο και την Οικονομική και Κοινωνική Επιτροπή για την εφαρμογή της και να κάνει κάθε απαραίτητη πρόταση για το μέλλον 7

(18) ότι θα πρέπει να προβλεφθεί, μετά την πάροδο τριετίας από την έκδοση της παρούσας απόφασης, αξιολόγηση των επιπτώσεών της και απολογισμός των αποκτηθεισών εμπειριών που θα επιτρέπουν την ενδεχόμενη θέσπιση διορθωτικών μέτρων 7

(19) ότι εγγράφεται στην παρούσα απόφαση ένα ποσό δημοσιονομικής αναφοράς, κατά την έννοια του σημείου 2 της δήλωσης του Ευρωπαϊκού Κοινοβουλίου, του Συμβουλίου και της Επιτροπής της 6ης Μαρτίου 1995, με σκοπό να διευκολυνθεί η εισαγωγή του μέτρου Europass, χωρίς να θίγονται οι αρμοδιότητες της αρμόδιας για τον προϋπολογισμό αρχής, όπως καθορίζονται στη συνθήκη 7 ότι η χρηματοδοτική ενίσχυση από τον προϋπολογισμό της Κοινότητας περιορίζεται σε μια εισαγωγική φάση, η οποία εκτείνεται από την 1η Ιανουαρίου 2000 έως τις 31 Δεκεμβρίου 2004 7

(20) ότι, σύμφωνα με την αρχή της επικουρικότητας και την αρχή της αναλογικότητας, όπως διατυπώνονται στο άρθρο 3 Β της συνθήκης, οι στόχοι της προβλεπόμενης δράσης σχετικά με την κατάρτιση του εγγράφου «Ευρωπαϊκό βιβλιάριο κατάρτισης (Europass - Κατάρτιση)» απαιτούν συντονισμένες ενέργειες σε κοινοτικό επίπεδο, λόγω της ποικιλίας των συστημάτων και των μηχανισμών κατάρτισης στα κράτη μέλη 7 ότι, για την επίτευξη αυτών των στόχων, η παρούσα απόφαση δεν υπερβαίνει ό,τι είναι απαραίτητο,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1 Στόχοι

1. Η παρούσα απόφαση αποσκοπεί στην έκδοση ενός εγγράφου, αποκαλούμενου «Ευρωπαϊκό βιβλιάριο κατάρτισης (Europass - Κατάρτιση)», το οποίο θα πιστοποιεί, σε κοινοτικό επίπεδο, την ή τις περιόδους κατάρτισης που πραγματοποίησε ένα άτομο που παρακολουθεί εναλλασσόμενη κατάρτιση, περιλαμβανόμενης της μαθητείας, σε άλλο κράτος μέλος από εκείνο όπου πραγματοποιείται η κανονική του κατάρτιση (οι περίοδοι αυτές καλούνται «ευρωπαϊκές περίοδοι κατάρτισης»).

2. Η χρησιμοποίηση αυτού του εγγράφου και η συμμετοχή στις ευρωπαϊκές περιόδους κατάρτισης είναι προαιρετικές και δεν συνεπάγονται άλλες υποχρεώσεις ούτε δικαιώματα πέραν αυτών που ορίζονται στην παρούσα απόφαση.

Άρθρο 2 Ορισμοί

Για τους σκοπούς της παρούσας απόφασης και δεδομένων των διαφορών που υπάρχουν μεταξύ των συστημάτων και των μηχανισμών εναλλασσόμενης κατάρτισης των κρατών μελών, περιλαμβανομένης της μαθητείας, νοείται ως:

α) «ευρωπαϊκή περίοδος κατάρτισης»: εφόσον έχει υπάρξει συμφωνία για τη χρησιμοποίηση του εγγράφου «Ευρωπαϊκό βιβλιάριο κατάρτισης (Europass - Κατάρτιση)», κάθε περίοδος επαγγελματικής κατάρτισης που πραγματοποιείται από ένα άτομο σε κράτος μέλος (κράτος μέλος υποδοχής) άλλο από εκείνο όπου το άτομο παρακολουθεί εναλλασσόμενη κατάρτιση (κράτος μέλος προέλευσης) και στο πλαίσιο της εν λόγω κατάρτισης 7

β) «άτομο που παρακολουθεί εναλλασσόμενη κατάρτιση»: κάθε άτομο, οιασδήποτε ηλικίας, το οποίο παρακολουθεί επαγγελματική κατάρτιση, οποιουδήποτε επιπέδου, περιλαμβανομένης της τριτοβάθμιας εκπαίδευσης. Η κατάρτιση αυτή, η οποία αναγνωρίζεται ή βεβαιώνεται από τις αρμόδιες αρχές στο κράτος μέλος προέλευσης σύμφωνα με την εκεί ισχύουσα νομοθεσία, διαδικασίες ή πρακτικές, περιλαμβάνει διαρθρωμένες περιόδους κατάρτισης σε επιχείρηση και, ενδεχομένως, σε ίδρυμα ή κέντρο κατάρτισης, ανεξαρτήτως από το καθεστώς του δικαιούχου (σύμβαση εργασίας, σύμβαση μαθητείας, καθεστώς του μαθητή ή του σπουδαστή) 7

γ) «εκπαιδευτής»: κάθε άτομο το οποίο, παρά τω πλευρώ εργοδότη στον ιδιωτικό ή στο δημόσιο τομέα ή σε ίδρυμα ή κέντρο κατάρτισης στο κράτος μέλος υποδοχής, έχει ως αποστολή να βοηθά, να ενημερώνει, να καθοδηγεί και να παρακολουθεί τους καταρτιζόμενους κατά τη διάρκεια της ευρωπαϊκής περιόδου κατάρτισης 7

δ) «Ευρωπαϊκό βιβλιάριο κατάρτισης (Europass - Κατάρτιση)»: έγγραφο που πιστοποιεί ότι ο κάτοχός του πραγματοποίησε σε άλλο κράτος μέλος μία ή περισσότερες περιόδους εναλλασσόμενης κατάρτισης περιλαμβανομένης της μαθητείας, υπό τους όρους της παρούσας απόφασης 7

ε) «εταίρος υποδοχής»: κάθε οργανισμός στο κράτος μέλος υποδοχής (ιδίως, εργοδότης στον ιδιωτικό ή στο δημόσιο τομέα, ίδρυμα ή κέντρο κατάρτισης), ο οποίος έχει εταιρική σχέση με τον υπεύθυνο οργανισμό της οργάνωσης της κατάρτισης στο κράτος μέλος προέλευσης, για την πραγματοποίηση ευρωπαϊκής περιόδου κατάρτισης.

Άρθρο 3 Περιεχόμενο και κοινές αρχές

Οι ακόλουθες προϋποθέσεις εφαρμόζονται όσον αφορά τη χρησιμοποίηση του «Ευρωπαϊκού βιβλιαρίου κατάρτισης (Europass - Κατάρτιση)»:

α) κάθε ευρωπαϊκή περίοδος κατάρτισης αποτελεί μέρος της κατάρτισης που πραγματοποιείται στο κράτος μέλος προέλευσης, σύμφωνα με τη νομοθεσία, τις διαδικασίες ή πρακτικές που ισχύουν στο εν λόγω κράτος 7

β) ο οργανισμός που είναι αρμόδιος για την οργάνωση της κατάρτισης στο κράτος μέλος προέλευσης και ο εταίρος υποδοχής συμφωνούν για το περιεχόμενο, τους στόχους και τις λεπτομέρειες της ευρωπαϊκής περιόδου κατάρτισης 7

γ) η ευρωπαϊκή περίοδος κατάρτισης παρακολουθείται και επιβλέπεται από εκπαιδευτή.

Άρθρο 4 «Ευρωπαϊκό βιβλιάριο κατάρτισης (Europass - κατάρτιση)»

1. Σε κάθε άτομο που ολοκληρώνει ευρωπαϊκή περίοδο κατάρτισης χορηγείται, από τον οργανισμό που είναι αρμόδιος για την κατάρτιση στο κράτος μέλος προέλευσης, κοινοτικό πληροφοριακό έγγραφο καλούμενο «Ευρωπαϊκό βιβλιάριο κατάρτισης (Europass - Κατάρτιση)», του οποίου το περιεχόμενο και η μορφή περιγράφονται στο παράρτημα.

2. «Ευρωπαϊκό βιβλιάριο κατάρτισης (Europass - κατάρτιση)»:

α) διευκρινίζει την πραγματοποιηθείσα επαγγελματική κατάρτιση, στο πλαίσιο της οποίας πραγματοποιήθηκε η ευρωπαϊκή περίοδος κατάρτισης, καθώς και το δίπλωμα ή το πτυχίο, τον τίτλο ή κάθε άλλο πιστοποιητικό στο οποίο αποβλέπει η κατάρτιση 7

β) διευκρινίζει ότι αυτή η ευρωπαϊκή περίοδος κατάρτισης αποτελεί μέρος της κατάρτισης που πραγματοποιείται στο κράτος μέλος προέλευσης, σύμφωνα με τη νομοθεσία, τις διαδικασίες ή πρακτικές που ισχύουν στο εν λόγω κράτος 7

γ) προσδιορίζει το περιεχόμενο της ευρωπαϊκής περιόδου κατάρτισης, δίνοντας τις σχετικές πληροφορίες για την εργασιακή εμπειρία ή την κατάρτιση κατά τη διάρκειά της καθώς και, ενδεχομένως, τις δεξιότητες που αποκτήθηκαν και τη μέθοδο αξιολόγησής τους 7

δ) αναφέρει τη διάρκεια της ευρωπαϊκής περιόδου κατάρτισης που διοργανώθηκε από τον εταίρο υποδοχής κατά τη διάρκεια της εργασιακής εμπειρίας ή της κατάρτισης 7

ε) αναφέρει τα στοιχεία του εταίρου υποδοχής 7

στ) προσδιορίζει τους τίτλους του εκπαιδευτή 7

ζ) χορηγείται από τον οργανισμό που είναι υπεύθυνος για την οργάνωση της κατάρτισης στο κράτος μέλος προέλευσης. Περιέχει, για κάθε ευρωπαϊκή περίοδο κατάρτισης, βεβαίωση που αποτελεί αναπόσπαστο μέρος του «Ευρωπαϊκού βιβλιαρίου κατάρτισης (Europass - Κατάρτιση)», η οποία συμπληρώνεται από τον εταίρο υποδοχής και συνυπογράφεται από τον εταίρο υποδοχής και τον δικαιούχο.

Άρθρο 5 Συνοχή και συμπληρωματικότητα

Τηρουμένων των διαδικασιών και των πόρων των κοινοτικών προγραμμάτων και πρωτοβουλιών στον τομέα της εκπαίδευσης και της επαγγελματικής κατάρτισης, η Επιτροπή, σε συνεργασία με τα κράτη μέλη, μεριμνά για τη συνολική συνοχή μεταξύ της εφαρμογής της παρούσας απόφασης και των εν λόγω προγραμμάτων και πρωτοβουλιών.

Άρθρο 6 Μέτρα ενθάρρυνσης και συνοδευτικά μέτρα

1. Η Επιτροπή εξασφαλίζει την κατάλληλη παραγωγή, διάθεση και παρακολούθηση των «Ευρωπαϊκών βιβλιαρίων κατάρτισης (Europass - Κατάρτιση)», σε στενή συνεργασία με τα κράτη μέλη. Για το σκοπό αυτό, κάθε κράτος μέλος ορίζει έναν ή περισσότερους οργανισμούς που θα διασφαλίζουν την εφαρμογή σε εθνικό επίπεδο, σε στενή συνεργασία με τους κοινωνικούς εταίρους και, ενδεχομένως, με τους οργανισμούς που εκπροσωπούν τον τομέα της εναλλασσόμενης κατάρτισης.

2. Για το σκοπό αυτό, κάθε κράτος μέλος λαμβάνει μέτρα ώστε:

α) να διευκολύνεται η πρόσβαση στο ευρωπαϊκό βιβλιάριο κατάρτισης, με τη διάδοση των απαιτούμενων πληροφοριών 7

β) να μπορεί να πραγματοποιηθεί αξιολόγηση των πραγματοποιούμενων δράσεων και

γ) να προωθείται η ισότητα των ευκαιριών, ιδίως μέσω της ευαισθητοποίησης όλων των ενδιαφερόμενων.

3. Η Επιτροπή, σε στενή συνεργασία με τα κράτη μέλη, καθιερώνει μηχανισμό αμοιβαίας πληροφόρησης και συντονισμού.

4. Κατά την εφαρμογή των διατάξεων της παρούσας απόφασης, η Επιτροπή και τα κράτη μέλη λαμβάνουν υπόψη τους τη σημασία των μικρομεσαίων επιχειρήσεων και της βιοτεχνίας, καθώς και των ιδιαίτερων απαιτήσεών τους.

Άρθρο 7 Χρηματοδότηση

Το ποσό της δημοσιονομικής αναφοράς που απαιτείται για την εφαρμογή του άρθρου 6 παράγραφοι 1, 3 και 4, και για την περίοδο από 1ης Ιανουαρίου 2000 έως 31 Δεκεμβρίου 2004, είναι 7,3 εκατομμύρια Ecu.

Η αρμόδια για τον προϋπολογισμό αρχή εγκρίνει τις ετήσιες πιστώσεις εντός των ορίων των δημοσιονομικών προοπτικών.

Άρθρο 8

Η παρούσα απόφαση εφαρμόζεται από την 1η Ιανουαρίου 2000.

Άρθρο 9 Αξιολόγηση

Μετά την πάροδο τριετίας από την έκδοση της παρούσας απόφασης, η Επιτροπή υποβάλλει στο Ευρωπαϊκό Κοινοβούλιο και το Συμβούλιο έκθεση για την εφαρμογή της, αξιολογεί τις επιπτώσεις της στην προώθηση της κινητικότητας στα πλαίσια της εναλλασσόμενης κατάρτισης, περιλαμβανομένης της μαθητείας, προτείνει ενδεχόμενα διορθωτικά μέτρα για την αύξηση της αποτελεσματικότητάς της και διατυπώνει οιαδήποτε πρόταση κρίνει απαραίτητη, καθώς επίσης και προτάσεις για θέματα προϋπολογισμού.

Άρθρο 10

Η παρούσα απόφαση απευθύνεται στα κράτη μέλη.

. . .,

Για του Συμβούλιο

Ο Πρόεδρος

(1) ΕΕ C 67 της 3.3.1998, σ. 7.

(2) ΕΕ C 214 της 10.7.1998, σ. 63.

(3) Γνώμη του Ευρωπαϊκού Κοινοβουλίου της 30ής Απριλίου 1998 (ΕΕ C 152 της 18.5.1998, σ. 54), κοινή θέση του Συμβουλίου της 29ης Ιουνίου 1998 και απόφαση του Ευρωπαϊκού Κοινοβουλίου της . . . (δεν δημοσιεύθηκε ακόμα στην Επίσημη Εφημερίδα).

(4) ΕΕ 63 της 20.4.1963, σ. 1338/63.

(5) ΕΕ L 340 της 29.12.1994, σ. 8.

(6) ΕΕ C 1 της 3.1.1980, σ. 1.

(7) ΕΕ C 224 της 1.8.1996, σ. 7.

(8) ΕΕ C 195 της 6.7.1996, σ. 1.

(9) ΕΕ C 30 της 28.1.1998, σ. 1.

(10) ΕΕ C 374 της 30.12.1994, σ. 1.

(11) ΕΕ L 181 της 23.7.1993, σ. 37.

ΠΑΡΑΡΤΗΜΑ

«ΕΥΡΩΠΑΪΚΟ ΒΙΒΛΙΑΡΙΟ ΚΑΤΑΡΤΙΣΗΣ (EUROPASS - ΚΑΤΑΡΤΙΣΗ)»

Περιγραφή του εγγράφου

Το έγγραφο θα έχει τη μορφή βιβλιαρίου σχήματος Α5.

Το βιβλιάριο θα έχει, εκτός από το εξώφυλλο, 12 σελίδες.

Εξωτερική όψη εξωφύλλου:

πρέπει να εμφαίνονται:

- ο όρος «Ευρωπαϊκό βιβλιάριο κατάρτισης (Europass - Κατάρτιση)»,

- το έμβλημα της Ευρωπαϊκής Κοινότητας.

Οπίσθια όψη εξωφύλλου:

Γενική παρουσίαση του «Ευρωπαϊκού βιβλιαρίου κατάρτισης» (στη γλώσσα στην οποία πραγματοποιήθηκε η κατάρτιση στο κράτος μέλος προέλευσης).

«Το παρόν κοινοτικό πληροφοριακό έγγραφο που αποκαλείται "Ευρωπαϊκό βιβλιάριο κατάρτισης (Europass - Κατάρτιση)" εκδίδεται σύμφωνα με την απόφαση 98/. . ./ΕΚ του Συμβουλίου της Ευρωπαϊκής Ένωσης, για την προώθηση ευρωπαϊκών περιόδων εναλλασσόμενης κατάρτισης, περιλαμβανομένης της μαθητείας (ΕΕ L . . . της . . . σ. . . .).

Το παρόν έγγραφο πιστοποιεί (άρθρο 1 της απόφασης), σε κοινοτικό επίπεδο, την ή τις περιόδους κατάρτισης που πραγματοποίησε ένα άτομο στο πλαίσιο εναλλασσόμενης κατάρτισης, περιλαμβανομένης της μαθητείας, σε άλλο κράτος μέλος από εκείνο όπου πραγματοποιείται η κανονική του κατάρτιση.

Χορηγείται από . . . (αρμόδιος οργανισμός για την οργάνωση της κατάρτισης στο κράτος μέλος προέλευσης).

(ημερομηνία και υπογραφή)»

Σελίδα 1 (στη γλώσσα του ιδρύματος προέλευσης):

Στοιχεία ταυτότητας του δικαιούχου:

- επώνυμο,

- όνομα,

- υπογραφή.

Αντιστοιχία των διαφόρων επιγραφών στις άλλες επίσημες γλώσσες των οργάνων της Ευρωπαϊκής Ένωσης θα παρέχεται στην εσωτερική όψη του οπισθόφυλλου.

Σελίδα 2 (στη γλώσσα του εταίρου υποδοχής):

Πρώτη περίοδος ευρωπαϊκής κατάρτισης

α) Επαγγελματική κατάρτιση που πραγματοποιήθηκε

β) Αυτή η ευρωπαϊκή περίοδος κατάρτισης αποτελεί αναπόσπαστο μέρος της κατάρτισης που πραγματοποιήθηκε στο κράτος μέρος προέλευσης

γ) Περιεχόμενο της ευρωπαϊκής περιόδου κατάρτισης, με παροχή σχετικών πληροφοριών για την εργασιακή εμπειρία ή την κατάρτιση που πραγματοποιήθηκε στη διάρκειά της καθώς και, ενδεχομένως, αποκτηθείσες δεξιότητες και μέθοδος αξιολόγησης

δ) Διάρκεια της ευρωπαϊκής περιόδου κατάρτισης

ε) Στοιχεία του εταίρου υποδοχής

στ) Όνομα και τίτλοι του εκπαιδευτή

ζ) Υπογραφές του εταίρου υποδοχής και του δικαιούχου

Σελίδα 3 (στη γλώσσα του ιδρύματος προέλευσης):

Πρώτη ευρωπαϊκή περίοδος κατάρτισης

Αναγραφή των στοιχείων της σελίδας 2 στη γλώσσα του ιδρύματος προέλευσης

Σελίδα 4 (στη γλώσσα του δικαιούχου):

Πρώτη ευρωπαϊκή περίοδος κατάρτισης

Αναγραφή των στοιχείων της σελίδας 2 στη γλώσσα του δικαιούχου, εφόσον αυτή είναι διαφορετική από εκείνη που χρησιμοποιείται στις σελίδες 1 και 2, και υπό την προϋπόθεση ότι ανήκει στις επίσημες γλώσσες των οργάνων της Ευρωπαϊκής Ένωσης.

Σελίδες 5, 6 και 7:

Δεύτερη ευρωπαϊκή περίοδος κατάρτισης (εάν χρειάζεται)

Σελίδες 8, 9 και 10:

Τρίτη ευρωπαϊκή περίοδος κατάρτισης (εάν χρειάζεται)

ΑΙΤΙΟΛΟΓΙΚΗ ΕΚΘΕΣΗ

I. ΕΙΣΑΓΩΓΗ

1. Στις 12 Ιανουαρίου 1998, η Επιτροπή υπέβαλε στο Συμβούλιο, βάσει του άρθρου 127 της συνθήκης για την ίδρυση της Ευρωπαϊκής Κοινότητας, πρόταση απόφασης για την προώθηση ευρωπαϊκών περιόδων εναλλασσόμενης κατάρτισης, περιλαμβανομένης της μαθητείας.

2. Η Οικονομική και Κοινωνική Επιτροπή και η Επιτροπή των Περιφερειών έδωσαν, αντίστοιχα, τη γνώμη τους στις 29 Απριλίου και στις 12 Μαρτίου 1998.

Το Ευρωπαϊκό Κοινοβούλιο έδωσε τη γνώμη του, σε πρώτη ανάγνωση, στις 30 Απριλίου 1998.

3. Η Επιτροπή υπέβαλε στο Συμβούλιο, με επιστολή της στις 2 Ιουνίου 1998, τροποποιημένη πρόταση στην οποία περιλαμβάνει ορισμένες τροπολογίες του Ευρωπαϊκού Κοινοβουλίου.

4. Σύμφωνα με το άρθρο 189 Γ της συνθήκης ΕΚ, το Συμβούλιο ενέκρινε την κοινή του θέση στις 29 Ιουνίου 1998.

II. ΣΤΟΧΟΣ

Η παρούσα απόφαση αποσκοπεί στην κατάρτιση ενός εγγράφου (αποκαλούμενο «Europass - Κατάρτιση»), το οποίο θα πιστοποιεί, σε κοινοτικό επίπεδο, εναλλασσόμενες περιόδους κατάρτισης, περιλαμβανόμενης της μαθητείας, σε ένα άλλο κράτος μέλος. Με τη χρήση του Europass - Κατάρτιση θα εξασφαλίζεται μεγαλύτερη ορατότητα των αρμοδιοτήτων και της εμπειρίας που έχουν αποκτηθεί κατά την περίοδο κατάρτισης στο εξωτερικό.

III. ΑΝΑΛΥΣΗ ΤΗΣ ΚΟΙΝΗΣ ΘΕΣΗΣ

1. ΓΕΝΙΚΕΣ ΠΑΡΑΤΗΡΗΣΕΙΣ

Το άρθρο 127 της συνθήκης ΕΚ προβλέπει ότι η Κοινότητα εφαρμόζει πολιτική επαγγελματικής εκπαίδευσης, η οποία στηρίζει τις δράσεις των κρατών μελών, σεβόμενη ταυτόχρονα πλήρως την αρμοδιότητά τους για το περιεχόμενο και την οργάνωση της επαγγελματικής εκπαίδευσης. Η κοινή θέση που ενέκρινε το Συμβούλιο εντάσσεται πλήρως στο πνεύμα αυτό.

Οι κατευθυντήριες γραμμές για την απασχόληση για το 1998, που εγκρίθηκαν στο έκτακτο Ευρωπαϊκό Συμβούλιο του Λουξεμβούργου (20-21 Νοεμβρίου 1997), υπενθύμισαν τη σημασία της μαθητείας στον τομέα της απασχολησιμότητας. Η κοινή θέση θα ενθαρρύνει, στο πνεύμα αυτό, την κινητικότητα των προσώπων που παρακολουθούν εναλλασσόμενη κατάρτιση και θα επιτρέψει επίσης την ανταλλαγή των καλύτερων πρακτικών κάθε κράτους μέλους στον τομέα αυτό.

2. ΤΡΟΠΟΛΟΓΙΕΣ ΠΟΥ ΕΚΑΝΕ ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ

2.1. Τροπολογίες του Ευρωπαϊκού Κοινοβουλίου που αποδέχθηκε η Επιτροπή

Στην τροποποιημένη της πρόταση, η Επιτροπή περιέλαβε 26 από τις 29 τροπολογίες που πρότεινε το Ευρωπαϊκό Κοινοβούλιο.

2.2. Τροπολογίες του Ευρωπαϊκού Κοινοβουλίου που δεν αποδέχθηκε η Επιτροπή

Αντίθετα, η Επιτροπή δεν περιέλαβε στην τροποποιημένη της πρόταση τις τροπολογίες αριθ. 19, 29 και μέρος της τροπολογίας αριθ. 28.

3. ΤΡΟΠΟΠΟΙΗΣΕΙΣ ΠΟΥ ΕΠΕΦΕΡΕ ΤΟ ΣΥΜΒΟΥΛΙΟ ΣΤΗΝ ΤΡΟΠΟΠΟΙΗΜΕΝΗ ΠΡΟΤΑΣΗ ΤΗΣ ΕΠΙΤΡΟΠΗΣ

(η αρίθμηση των αιτιολογικών σκέψεων και των λοιπών παραγράφων, στις οποίες γίνεται αναφορά είναι η αρίθμηση που υπάρχει στην κοινή θέση, εκτός αν αναφέρεται κάτι άλλο)

3.1. Προοίμιο

Η πλειοψηφία των τροπολογιών που πρότεινε το Ευρωπαϊκό Κοινοβούλιο αφορούσε το προοίμιο. Το Συμβούλιο δέχθηκε τις περισσότερες τροπολογίες, αν όχι κατά γράμμα, τουλάχιστον κατά το πνεύμα:

- αιτιολογική σκέψη 3: προσαρμόσθηκε προκειμένου να περιλάβει την ακριβή διατύπωση των συμπερασμάτων του Ευρωπαϊκού Συμβουλίου της Φλωρεντίας της 21ης και 22ας Ιουνίου 1996 (αιτιολογική σκέψη 3 της τροποποιημένης πρότασης),

- αιτιολογική σκέψη 4 (πρώτο μέρος της αιτιολογικής σκέψης 6 της τροποποιημένης πρότασης),

- αιτιολογικές σκέψεις 6 και 7 (αιτιολογικές σκέψεις 7 και 8 της τροποποιημένης πρότασης),

- αιτιολογική σκέψη 8 (τέλος της αιτιολογικής σκέψης 6 της τροποποιημένης πρότασης),

- αιτιολογική σκέψη 10 (μέρος της αιτιολογικής σκέψης 9 της τροποποιημένης πρότασης),

- αιτιολογική σκέψη 11 (αιτιολογική σκέψη 4 της τροποποιημένης πρότασης),

- αιτιολογική σκέψη 12 (αιτιολογική σκέψη 5 της τροποποιημένης πρότασης),

- αιτιολογική σκέψη 13 (αιτιολογική σκέψη 13 της τροποποιημένης πρότασης με ελαφρώς διαφορετική διατύπωση),

- αιτιολογική σκέψη 15, σχετικά με την ισότητα ευκαιριών, που αναφέρεται τώρα στη σύσταση του Συμβουλίου της 30ής Ιουνίου 1993 (αιτιολογική σκέψη 15 της τροποποιημένης πρότασης),

- αιτιολογικές σκέψεις 16 και 17 (αιτιολογική σκέψη 16 της τροποποιημένης πρότασης),

- αιτιολογική σκέψη 18 (αιτιολογική σκέψη 17 της τροποποιημένης πρότασης),

- αιτιολογική σκέψη 20 (αιτιολογική σκέψη 19 της τροποποιημένης πρότασης).

Προσετέθησαν οι αιτιολογικές σκέψεις 5 (διαφάνεια των πιστοποιητικών επαγγελματικής κατάρτισης), 9 (γενικός σκοπός της απόφασης), 16 (συνοχή με τα άλλα προγράμματα) και 19 (ποσό δημοσιονομικής αναφοράς).

3.2. Στόχοι (άρθρο 1)

Το Συμβούλιο απλοποίησε την παράγραφο 1 ενώνοντας τις παραγράφους 1 και 2 της τροποποιημένης πρότασης και περιέλαβε την παράγραφο 3 της τροποποιημένης πρότασης με ελαφρώς διαφορετική διατύπωση.

3.3. Ορισμοί (άρθρο 2)

Ο ορισμός του «ατόμου που παρακολουθεί εναλλασσόμενη κατάρτιση» ελαφρώς απλοποιήθηκε. Κατά τον ίδιο τρόπο απλοποιήθηκε ο ορισμός του εταίρου υποδοχής.

Το Συμβούλιο εγκατέλειψε τον ορισμό της σημαντικής διάρκειας, αφού, χωρίς ελάχιστη διάρκεια, μια περίοδος κατάρτισης θεωρείται ότι έχει σημαντική διάρκεια όταν οι εταίροι έχουν συμφωνήσει για τη διάρκεια.

3.4. Περιεχόμενο και κοινές αρχές (άρθρο 3)

Το Συμβούλιο απλοποίησε τη διατύπωση αυτού του άρθρου, προκειμένου να κάνει ευκολότερους τους τρόπους διενέργειας της ευρωπαϊκής περιόδου κατάρτισης.

3.5. Europass - Κατάρτιση (άρθρο 4)

Διασαφηνίστηκε η περιγραφή του εγγράφου Europass - Κατάρτιση.

3.6. Συνοχή και συμπληρωματικότητα (άρθρο 5)

Παρόλο που δεν περιέλαβε τον όρο «συνεργασίας» που είχε προτείνει η Επιτροπή μεταξύ Europass και των κοινοτικών προγραμμάτων και πρωτοβουλιών στον τομέα της εκπαίδευσης και της κατάρτισης, το Συμβούλιο περιέλαβε την ιδέα της «συνολικής συνοχής».

3.7. Μέτρα ενθάρρυνσης και συνοδευτικά μέτρα (άρθρο 6)

Στο άρθρο 6 παράγραφος 2, το στοιχείο γ) της τροποποιημένης πρότασης δεν περιελήφθη επί λέξη διότι το Συμβούλιο κρίνει ότι αυτό καλύπτεται σιωπηρώς από το άρθρο 3 παράγραφοι 1 και 2.

3.8. Χρηματοδότηση

Το άρθρο για τη χρηματοδότηση διατυπώθηκε σύμφωνα με τη χρήση της δημοσιονομικής διαδικασίας σε αυτόν τον τύπο απόφασης.

3.9. Αξιολόγηση (άρθρο 9)

Το νέο αυτό άρθρο περιλαμβάνει την παράγραφο 4 του άρθρου 6 της τροποποιημένης πρότασης.

3.10. Περιγραφή του εγγράφου Europass - Κατάρτιση (παράρτημα)

Έγιναν λεπτομερείς τροποποιήσεις στο παράρτημα αυτό προκειμένου να αποκτήσει μεγαλύτερη συνοχή με το κείμενο της απόφασης και για λόγους σαφήνειας για τους χρήστες.

4. ΤΡΟΠΟΠΟΙΗΣΕΙΣ ΠΟΥ ΠΕΡΙΕΛΑΒΕ Η ΕΠΙΤΡΟΠΗ ΚΑΙ ΟΧΙ ΤΟ ΣΥΜΒΟΥΛΙΟ

Το Συμβούλιο δεν έκρινε σκόπιμο να περιλάβει τις αιτιολογικές σκέψεις 10, 11, 12, 14 και 18 της τροποποιημένης πρότασης επειδή θεώρησε ότι δεν έχουν άμεσους δεσμούς με τις σχετικές διατάξεις του σχεδίου απόφασης.